Järgnev saade on valminud tänu J.Meyeri teenistuspartnerite toele
Nad on kurvad ja meeleheitel.
Kui aga nendega silmside lood ja neile naeratad,
naeratavad nad sulle vastu.
Ja siis kõik lapsed jooksevad su juurde ja naeratavad.
Selle kõige kogemine teeb sust' "müüdud hinge".
LOOTUSE KÄSI
Meid pole kutsutud tegema seda, mida kõik teised teevad.
Meid pole kutsutud sulanduma, vaid eristuma.
Meid on kutsutud olema "see imelik", kes teeb seda, mis on õige.
IGAPÄEVAELU RÕÕMUD
On üks asi, mis juhtub, kui elame ja käime koos Jumalaga.
Mulle meeldib Jesaja 49:8-10 olev tõotus:
"Nõnda ütleb Issand:
Ma olen sind kuulnud hea meele ajal ja aidanud päästepäeval;
ma olen sind hoidnud ja pannud rahvale seaduseks,
taastama maad, jagama laastatud pärisosi,
ütlema vangistatuile: Minge välja!”,
pimeduses olijaile: Tulge valguse kätte!”
Jumal ütleb: "Ma võin muuta su elu ja muuta sind kasulikuks teiste heaks."
Nii tahan öelda sulle täna: "Tule välja!"
Sa ei pea olema enam seotud.
Tule välja pimedusest valguse kätte,
sest Jumalal on palju parem elu varuks su jaoks.
Vaatame salmi 10:
"Ei ole neil nälga ega janu,
ka ei juhi miraaž neid vales suunas
ning palavus ega päike ei põleta neid."
Kui paljud teavad, mis miraaž on?
Minu meelest on see tohutult huvitav.
Miraaž on miski, mida sa arvad nägevat,
kuid mida siiski pole.
See võib juhtuda kõrbes olevate inimestega.
Tänapäeva maailmas elamine on ka otsekui kõrbes olemine.
Nad näevad eemal midagi, mida nad peavad veeks -
midagi, mis kustutaks nende janu,
kuid kui nad siis selleni jõuavad,
saavad nad aru, et tegu oli vaid miraažiga.
2-3 teie seast saavad juba asjale pihta,
isegi, et ma pole veel öelnud, mida see tähendab.
Olete te alles nutikad!
Kuniks me ei mõista tõeliselt, mida Jumal tahab me elus teha,
siis me ajame aga taga asju,
mis meid meie arvates õnnelikuks teevad,
leides samas, et nad ei tee seda mitte.
Seetõttu mulle meeldibki see salm, mis ütleb,
et kui oled tõeliselt päästetud,
pole sa ka enam miraažide poolt juhitav.
Siis teeb Jumal oma tööd su elus, kasutades sind
ja lastes sul juhtida teisi pimedusest välja.
Kui paljud tahavad loobuda
suurte, tühjade kaevude taga ajamisest, kus pole tilkagi vett?
Ma kulustasin liiga palju oma elust tühjade kaevude kaevamisele,
kus polnud tilkagi vett.
"Oo, see teeb mind õnnelikuks!"
"See ja see ja see teeb mind õnnelikuks!"
"Kui vahetan selle töö teise vastu, olen õnnelik."
"Kui kaotan 5 kg, olen õnnelik."
"Kui saan rohkem raha või suurema maja, olen õnnelik."
Tead mis?
Mul polnud vähimatki kavatsust saada õnnelikuks,
sest ma polnud rahul ega rõõmus iseenda üle.
Seniks aga, kuni sa pole rahul ja õnnelik iseendaga,
ei suuda ka ükski asi maailmas sind õnnelikuks teha.
Ainus viis aga, kuidas olla rahul ja õnnelik iseendaga,
on jõuda ühele meelele Jumalaga.
See võib võtta pisut aega, kuid sa jõuad mingi hetk punkti,
kus sul on täiesti ükskõik, mis su elus toimub -
peaasi, et oled Jumala tahtes.
Üks oluline asi, mis peab peale me päästetud saamist toimuma,
on see, et me meeled peavad saama uuendatud.
Efeslastele 6:17 on öeldud, et peame panema pähe päästekiivri.
Mida ilmaimet see veel tähendab?
Usun, et see tähendab seda,
et peame õppima mõtlema nagu päästetud inimene.
Mitte vaid olema päästetud, aga ka mõtlema päästetult.
Jagasin täna varem Psalmid 27:13:
"Ometi ma usun, et saan näha Issanda headust elavate maal."
Kui oled raskustes, aga samas usud,
et sinuga võib siiski iga hetk midagi head sündida,
siis see ongi kui päästetud inimese mõtteviis.
Kui keegi sind solvab,
aga sa otsustad mitte olla pahane ta peale
kogu oma ülejäänud päeva,
uskudes, et sul on Jumala vägi andestada talle,
siis see on päästetud inimese mõtteviis.
Kui aga püüad endiselt ise oma elu ohjata
ega ole andnud seda osa üle Jumalale,
siis huvitav, kas siin on täna inimesi,
kes peaks oma tunnetepuhangud andma üle Jumalale?
Mulle meeldib 1. Peetruse 2:23, kus on öeldud,
et kui Peetrust ähvardati ja sõimati,
siis ta ei ähvardanud ega sõimanud vastu.
"Kui teda ähvardati ja sõimati, et vastanud ta ähvarduste ja sõimuga.
Kui ta kallal jõudu kasutati ja ta kannatas,
ei plaaninud ta mingit kättemaksu,
vaid usaldas nii ennast kui kõiki neid olukordi
Selle hoolde, kes mõistab õiglast kohut."
See on see koht, kus sa leiad rahu.
"Jumal, mis iganes ka ei juhtuks - ma usaldan Sind."
Ma usaldan Sind.
Jeesus ei vastanud kunagi sellega, mis Talle osaks sai,
vaid Ta vastas tõelise armastusega, mis polnud kusagilt mujalt leitav.
Vabadus tähendabki seda,
et sa ei kuluta oma elu nende peale vihane olemisele,
kes sulle pidevalt haiget teevad.
Maailm on täis inimesi, kes muud ei teegi,
kui vaid solvavad sind ja teevad sulle haiget.
Kuniks selle kõigega kaasa lähed, on saatan sellest täiesti vaimustuses.
Kuid sa võid muuta oma mõtteviisi
ja kui seda teed, paneb see sind ka teistmoodi käituma.
Olen kirjutanud raamatu "Power thoughts" ("Väelised mõtted"),
kus on kirjas kõige olulisemad mõttemallid,
mille üle julgustan inimesi mõtlema ja mille juurde jääma
vähemalt 30. päevaks,
et need võiks juurduda nende sisse.
Kuidas oleks, kui võtaksid järgmised 30. päeva
ja mõtiskleksid ning ütleksid välja järgnevaid asju:
"Olen kärme andestama."
"Ma ei hoia alal oma viha."
"Mind on sisuliselt võimatu solvata."
Selle asemel, et öelda:
"Ma ei saa sinna midagi parata, et nii tundlik olen!",
või: "Ma ei saa midagi parata, et hingelt nii õrn olen
ja et mu tundeid on kerge riivata.
Kogu maailm mu ümber peab käima kikivarvul,
kuna olen nii tundlik."
Me saame muuta seda, kuidas tunneme
ja kuidas käitume,
muutes oma mõtteviisi
ja õppides mõtlema nagu Jumal mõtleb.
Kuid me peame seda tegema eesmärgipäraselt,
sest niisama seda ei juhtu.
Nii käin sulle välja uue mõtteviisi, mis võiks sind aidata.
Jumal tegeleb su juures millegagi ja tahab, et...
Ma isegi ei tea, mida täpselt?
Et sa lõpetaks reede õhtuti peale tööd väljas käimise,
et oma sõpradega baaris mõnusalt aega veeta.
Sa isegi ei tee seal midagi, mida ei peaks.
Sa tahad lihtsalt mõnusalt aega veeta.
Sa ei taha, et inimesed sind mühakaks peaksid.
Kuid samas siiski tead, et see pole koht, kus olema peaksid.
See on siin kõigest näide,
kuid sa võid rakendada seda mõtet ükskõik, millise olukorra suhtes.
See lihtsalt pole parim paik su jaoks.
Jah, see ei pruugi takistada sind jõudmast üks päev taevasse,
kuid see baar pole ka parim koht su jaoks.
See on kui aja raiskamine ja sa isegi tead seda,
kuid sa ei taha ka reedeti lihtsalt üksi konutada.
Ja nii me siis mõtlemegi: "See kõik on nii raske."
Või võib-olla Jumal tegeleb su kallal millegagi, mis sulle üldse ei meeldi.
Võtame näiteks kümnise maksmise.
"See kümnise värk! See kuulub ju Vanasse Testamenti!
See on käsu all olemine!"
Kuid kui nemad andsid käsu all olles 10%,
siis huvitav, kui palju enam peaks me andma armu all elades?
Nii et ära üldse hakka minuga sel teemal vaidlemagi!
Oletame siis, et Jumal on tegelenud sinuga selles vallas.
"Aga see on nii raske!"
"See on nii raske,
sest valitsus krabab juba nagunii enamuse mu teenitusest endale
ja siis tahab veel Jumal, et Talle ülejäänu annaksin.
Aga mis siis mulle jääb?
See on nii raske!"
Kuidas oleks, kui muudaksid oma mõtteviisi
ja mõtleks hoopis nii:
"Ma suudan kõik, mida Jumal palub, läbi Kristuse, kes on mu tugevus."
"Miski pole liigraske mu jaoks,
sest ma olen enam kui võitja läbi Kristuse, kes mind armastab."
Küsimus pole vaid jutluses, mida aegajalt kelleltki kuuled
ja mille peale elevile lähed ning plaksutad.
Need on need mõtteviisid, mida kasutada siis, kui koju lähed.
"Ma suudan kõik, mis tarvis
ja seda veel naeratuski huulil."
Paulus ei palunud kunagi, et kogudus oleks probleemide vaba,
vaid et nad taluks kõike õige suhtumise- ja hoiakuga.
Nii et, ma ei palu täna õhtul, et te oma probleemidest lahti saaks.
Seda seetõttu, et me peame õppima, kuidas erinevate asjadega toime tulla.
Sest isegi,
kui oma praegusest probleemist lahti saad,
on järgmine kohe ootel.
Osa teist mõtleb praegu: "Oli mul nüüd vaja tulla siia!"
Kuid ma püüan sind lihtsalt aidata
ja ainus viis, kuidas seda teha, on rääkida sulle tõtt.
Sa ei pea kartma raskusi!
Sa ei pea kartma probleeme, sest sa oled enam kui võitja
ja sul on kõik, mida vajad, et ületada kõike, mis su vastu tuleb.
Me ei pea olema juhitud erinevate miraažide poolt oma elus:
"Oo, see seal!" või "Oo, see siin!"
Lase Jumalal tegutseda
ja lõpeta selle taga ajamine, mis sind sinu arvates õnnelikuks teeb
ja lihtsalt ütle: "Jumal, tahan ainuüksi Sind
ja samas annan end täielikult Sulle."
Meil pole aimugi, mis me elus juhtuma hakkab,
kui toome end nö altarile, öeldes:
"Jumal, tee, mida iganes soovid mu elus."
Tõde teeb sind vabaks,
kuid sellega on vahel ka pisut raske toime tulla.
Su rõõm saab kasvama,
mida enam end Jumalale alistad.
Olen Brittany James.
B-R-I-T-T-A-N-Y
J-A-M-E-S
See kõik sai alguse 2012. aasta kevadel.
Üks naine astus tagasi naisteteenistuse juhi kohalt
ja nad vajasid uut juhti.
Ütlesin, et tulen vaid abiliseks ja aitan kaasa,
sest Jumal oli juba ammu
pannud naised ja tüdrukud mu südamele.
Kuid Jumala teed on kummalised
ja korraga olin ma juba naiste piibliringi juht.
Jumal hakkas mind kõnetama
ja ütles, et kogu see asi saab olema nii palju suurem
kui vaid see kodune piibliring.
Mõtlesin: "Ei Jumal! Olen praeguse olukorraga väga rahul.
Ma ei vaja midagi suuremat."
Kuid Jumal ütles, et see saab olema palju suurem,
ulatudes kogu me linna naisteni,
kes on katkised ja murtud ning vajavad lootust,
nii et, nii saab olema.
Püüdsin seda mõtet muudkui eemale tõrjuda,
samas kui me pastor jutlustas palju suurelt unistamise teemal
ja sellest, kuidas Jumal ootab, et unistaksime suurelt.
Ja siis sattusin Joyce Meyeri konverentsile.
Ma ei teadnud ta lugu,
kuid olles pärit Missourist, teadsin teda.
Kogu Missouri rahvas vist teab teda.
Pidasin end hulluks, arvates, et saan osalema teenistuses,
kuid samas oli see mu südameigatsus.
Juhtisin algselt vaid ühte kodust piibliguppi.
Kui ta ütles, et ta teenistus sai alguse ta enda kodusest piibliringist,
pidin tooli pealt maha kukkuma.
Mõtlesin: "Jumal, Sa oled ikka nii imeline!"
Leidsin Joyce'i jutust nii palju kinnitust.
Poleks iialgi arvanud, et suudaksin teha kõiki neid asju.
Juhtida viite naist ja siis oli neid juba 20.
See piibliring muudkui kasvab
ja Jumal kasutab neid naisi mõjutamaks oma kogukonda.
Piibliring on olnud võrratu ja suureks õnnistuseks mulle endalegi
Jumala häält ei saa eirata
ja kui Ta öeldu ühtib Tema Sõnaga, tuleks seda ka järgida.
Jumal on palunud mul erinevaid asju teha
ja ma olen ikka mõelnud: "Ah mis! Äkki küsid homme uuesti?"
Kuid Jumal ei jäta järgi ja ma mõistan, et peaksin seda miskit siis tegema.
Nii et, kui Jumal kutsub sind tegema midagi,
siis Ta ei palu seda iseenda heaks, vaid ka sinu heaks,
sest see on see, kuidas Ta tegutseb, olles armastav ja armuline Jumal.
Ta plaanid aga on nii mitmekülgsed ja keerulised,
et me ei mõista igakord kõiki selle detaile.
Kuid Tal on kõik korraldatud
ja kui Talle kuuletume, täidab Ta meid ka oma õnnistustega.
Sulle meeldis Brittany lugu?
Leia nii tema kui paljude teiste lood
ekraanil nähtavate aadressite kaudu.
Selleks, et olla Jumalale rohkem sõnakuulelik -
see kõik algab väikestest asjadest su elus.
Väikestest asjadest su elus.
Sest väikesed rebased on need, kes hävitavad viinamäe.
Kui harjutame väikeste asjade peal, muutuvad ka suured asjad lihtsamaks.
Kuidas oleks, kui astuksid Püha Vaimu kooli
ja ütleksid: "Heakene küll, Püha Vaim -
õpeta Sina mulle, kuidas olla see, kes Sa tahad, et ma oleks."
Igakord, kui Jumal sind kõnetab...
Oled kindlasti kuulnud erinevaid lugusid sellest,
kuid siinkohal paar lugu, mida tahaks uuesti jagada.
Täna tundub see naljakas, kuid tol ajal oli see suur asi mu jaoks.
Ma polnud mingi suurepärane inimene.
Tegin seda, mida kõik teisedki, et omadega hakkama saada.
Kuid Jumal tahab, et oleksime suurepärased.
Nii et, see, et siin täna seisan ja teile kõnelen -
nagu inimestele üle maailmagi,
see on ikka tohutult suur eesõigus.
Kuid sellega käib kaasas ka tohutult suur vastutus.
Nii käisin ma 40. aastat tagasi Püha Vaimu "koolis",
kus Ta hakkas õpetama mind.
Sa ei pea käima kuskil erilises tunnis, et olla õpetatav Jumala poolt,
sest Ta õpetab sind, kus iganes sa oled.
Ta kasutab selleks igasugu argipäeva tavalisi asju.
"Miks sa täna tööle hilinesid?"
Aus ja väärikas inimene vastaks: "Kui aus olla,
siis ma lihtsalt ei lahkunud kodunt õigeaegselt,
nii et, see on minu süü ja ma väga vabandan.
Enam seda ei juhtu."
Taoline olemisviis on austustväärt.
Kui aga otsime muudkui vabandusi,
mille osas kõik teavad, et need ei vasta tõele, siis...
Las ma rääkida hoopis selle sektori rahvaga pisut.
Ma käisin aastaid iganädalaselt toidupoes
nagu kõik teisedki,
kuid kui Püha Vaim mind tõsiselt ette võttis,
hakkasid teatud asjad mu käitumises mind häirima,
mis polnud mind enne häirinud.
Mäletan, kuidas jätsin oma ostukäru parklasse
nagu olin seda alati teinud.
Me põrkame nendega vahel ka vastu kellegi autot...
Kuid korraga tundsin enda sees sõnumit:
"Mine vii see oma kohta tagasi."
"Aga keegi teine ju ei tee seda!"
Selles ongi probleem, kas pole?
Kui mitte keegi ei tee, peab keegi hakkama tegema.
Meid pole kutsutud tegema seda, mida kõik teised teevad.
Meid pole kutsutud sulanduma, vaid eristuma.
Meid on kutsutud olema "see imelik", kes teeb seda, mis on õige.
Mul pole seda lihtne öelda täna, aga mul kulus selleks tervelt 2 aastat,
et hakata panema ostukäru tagasi sinna, kuhu see kuulus.
Igakord, kui poes käisin.
Tegin seda mõnda aega,
kuid kui oli halb ilm, siis jälle ei teinud.
Tegin seda mõnda aega,
kuid kui oli kiire, siis jälle ei teinud.
Sorry, aga te peate hakkama nüüd oma kärusid ka tagasi viima.
Üks naine jagas naljaka loo, öeldes: "Käisin üks päev poes,
viisin asjad autosse ja hakkasin käru tagasi viima,
kuna kuulan te jutlusi.
Ja siis oli seal üks teine naine, kes viis ka oma käru tagasi.
Mind nähes küsis: "Joyce Meyer'i teema jah?",
mispeale vastasin: "Just nii."
Kuid mu jutu mõte on selles,
et kui õpime tegema asju õigesti juba sellisel tasandil,
tehes neid kõigil nädalapäevadel,
siis kui suured asjad tulevad mängu, oleme saanud juba piisavalt praktikat.
Jumal tahab, et oleksime suurepärased.
Et oleksime ausad ja väärikad.
Ärgem laulgem kirikus: "Sulle annan kõik!",
tehes kogu ülejäänud nädala vaid seda, mis meile meeldib.
Õppigem panema tähele Püha Vaimu kõnetust
ja tegema seda, mida Ta tahab, et me teeks.
Isegi, kui oled ainus, kes teeb asju õigesti -
jätka selle tegemist ka siis,
kui see läheks sulle maksma kõik su sõprussuhted.
Keegi peab täna muutma midagi.
Astuma sammukese lähemale Jumalale.
Kogen seda lausa oma luudes.
Keegi peab otsustama täna loobuda valetamisest.
See on ikka ütlemata raske rääkida pidevalt tõtt!
Eriti veel, kui see sulle jama kaela toob.
Kuid kui sa poleks teinud seda, mida tegid,
poleks ka mingit jama.
Tean, tean - olen isegi seal olnud ja seda kõike kogenud.
Valetasin isegi millalgi aasta tagasi.
Päriselt ka - ma valetasin.
Täitsin mingeid arstipabereid, kus pidin vastama mingile küsimusele,
kuid kuna arvasin, et see pole nende asi,
siis ma ka ei vastanud sellele küsimusele.
Õigemini kirjutasin sinna midagi, mis ei vastanud tõele.
Hiljem koju jõudes ütles Jumal mulle: "Sa valetasid."
Mul oleks parem olnud kirjutada sinna:
"Ma ei usu, et see on teie asi ja seetõttu jätan ka vastamata."
Kuid me ei taha tulla tõega lagedale.
Käisin üks teinekord toidupoes
ja olles ülinäljane, laadisin käru kõikvõimalikke asju täis.
Kuniks mõistsin,
et mul pole piisavalt raha selle kõige eest tasumiseks.
Selle asemel aga, et viia osa asju tagasi,
viskasin nad suvalisse kohta
nagu näiteks jääsalati näopesuvee riiulisse,
tehes samas näo: "Kes see hull selle siia pani?"
Ma ei tahtnud seda tagasi viia.
"Ma ei taha, ma ei taha, ma ei taha!"
Kuid Püha Vaim muudkui kordas: "Vii tagasi!
Vii tagasi!
Kõnni see maa ja vii tagasi!"
"Aga Jumal, mul on kiire!" - "Vii tagasi, vii tagasi!"
Üks teinekord käisin kingi ostmas,
leides ka käekoti, mis nendega hästi sobis.
Kuid siis ma ikka ei tahtnud seda kotti.
Koju jõudes aga avastasin,
et müüja oli siiski kogemata mulle ka koti kaasa pannud,
nii et mul oli nüüd tasuta käekott.
Ei, ei, Jumal ei püüdnud mind selle läbi õnnistada.
Ta pani mind hoopis proovile.
Nüüd te mõistate.
Jumal pani mu proovile.
Nii pidin kulutama oma aega ja kütust, et viia see käekott tagasi,
mispeale müüja ütles: "Hämmastav!
Kas teate, et neid inimesi pole just palju,
kes oleks selle tagasi toonud?"
Mul oli nüüd võimalus, nii et ütlesin: "Teate mis?
Ma teenin Jumalat ja Tema oli see, kes käskis selle tagasi tuua.
Nii et, siin see on."
Korraga on su auto kristlikel kleepsudel ka mingit väge!
Jumal tahab teha imelist tööd me eludes,
mistõttu meil on aeg tõusta kõrgemale tasemele.
Olgem suurepärased!
Olgem ausad ja väärikad,
tehes seda, mis õige, kuna see on õige.
Isegi, kui see ei anna õigeid tulemusi.
Kuid me teeme, mis õige, kuna nii on õige.
Aamen?
Pühendugem õigete asjade tegemisele.
Tahan, et teaksid, et sinu väärtus ei peitu selles, mida sa teed,
vaid selles, et oled Jumala laps.
Sind on eraldatud ühe kindla eesmärgi tarvis,
mis nõuab ususammude tegemist.
Nii tahan julgustada sind usaldama Jumalat
ja tegema selle järgmise sammu, mis iganes see ka poleks,
mille osas koged Tema juhtimist.
Ära lepi vähemaga kui see, mille eest Jeesus oma elu andis.
Sind on loodud enama jaoks
ja täna pakumegi sulle 5 CD'd "Loodud enama jaoks".
Lisaks sellele veel väike raamat: "Mida kavatsed uskuda?"
Kõik Jumala tõotused jõuavad meieni läbi uskumise.
Seega, mida sa usud?
Ja kui pead muutma osasid oma uskumusi,
siis mis on see, millesse uskuda peale seda?
Usun, et sellest materjalist on sulle palju abi.
Mõtlesin täna Heebrea 4:12 peale:
"Sest Jumala sõna on elav ja tõhus
ja vahedam kui ükski kaheterane mõõk."
Laiendatud piiblitõlge ütleb, et see annab ka jõudu ja tegutseb.
Nii meeldib mulle ka mõelda,
et kui võtan Jumala Sõna usu kaudu vastu,
siis see hakkab tegutsema mu vaimus, eraldades kõik õige valest.
Seega, ära kunagi unusta,
kui võimas ja väärtuslik on Jumala Sõna su elu jaoks.
Ole õnnistatud ja kõike head!
Jumal on loonud sinus iga viimse kui detaili,
valides su rassi, nahavärvi, juuksevärvi ja selle tekstuuri.
Ta on pannud paika su kehakuju ja pikkuse;
su võimed ja annid;
aja, mil siin maa peal elad.
Sa pole juhuslik, vaid teadlikult loodud,
et täita üht eesmärki.
See 5'osaline audioseeria "Loodud enamaks"
kätkeb endas Joyce Meyeri ja teiste kõnelejate julgustavaid sõnu.
Avasta, kui palju Jumal sind armastab,
kui ohtlik on võrrelda end teistega
ja kuidas teha Jumalaga koostööd, et täita oma elu saatust.
Lisaks sellele pakume sulle raamatut "Mida kavatsed uskuda?"
See raamat julgustab sind Jumala Sõna tõotustega,
mis kehtivad su erinevate eluvaldkondade puhul.
See kõik võib olla sinu!
Tellimisinfo on nähtav ekraanil.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.